شەفەق نیوز/ چەوڕیکریاگە شاند پایەبەرزیگ لە وەزارەت وەرگری عراق سەردان هەرێم کوردستان بکەێد، ئەرا رێککەفتن لەبان هاوردنەوەی هێزەیل پێشمەرگە ئەرا ناوچە دابڕیایەگان.سەرچەوەیگ لە وەزارەت پێشمەرگە ئەرا ئاژانس شەفەق نیوز وت: چەوەڕی سەردان شاندیگ کەیمن، شایەت سوو بوود یا لە سەرەتای هەفتەی ئایندە، ودیاری کرد ک ئامانج سەردانەگە رێککەفتنە لە بان چوونیەتی هاوردنەوە و وڵاوەبوین هێزەیل پێشمەرگە له‌ ناوچە دابڕیایەگان.سەرچەوەگە ئاماژەدا؛ ک وەزارەت پێشمەرگە رەسیە رێککەفتنیگ وە سێ خاڵ لە باوەت دووارە وڵاوەبوین لەو ناوچەیلە.سەرچەوەگە هەمیش وت: هاتنەوەی پێشمەرگە ئەرا ناوچە دابڕیایەگان وەگورەی وڵاوەبوینە بڕیاردریاگەی وەرجە ٢٠١٤ ،و بەشداری لە پڕکردنەوەی بووشاییە ئەمنیەگە لەو ناوچەیلە، و هەمیش بەشداری لە گشت ئۆپراسیۆنە سەربازیەگان وه‌ هاوبه‌شی ناویان.
